pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ออมสินจัดคอร์สเข้ม พัฒนาศักยภาพผู้ประกอบการ SMEs Start up ครั้งที่ 2 “นำพา Start up ไทย ก้าวไปกับ Thailand 4.0”
วันพุธที่ 13 กันยายน 2560
ออมสินจัดคอร์สเข้ม พัฒนาศักยภาพผู้ประกอบการ SMEs Start up ครั้งที่ 2 “นําพา Start up ไทย ก้าวไปกับ Thailand 4.0”
วันนี้ (13 กันยายน 2560) ณ โรงแรมสวิสโซเทล เลอ คองคอร์ด กรุงเทพมหานคร ธนาคารออมสินได้จัดงานอบรมเพื่อพัฒนาศักยภาพผู้ประกอบการ SMEs Start up ครั้งที่ 2 ในหัวข้อ “นําพา Start up ไทย ก้าวไปกับ Thailand 4.0”
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่รัฐบาลได้มีนโยบายขับเคลื่อนเศรษฐกิจของประเทศด้วยกลุ่มผู้ประกอบการ SMEs Start up ซึ่งเป็นกลุ่มสําคัญต่อการขับเคลื่อนพัฒนาประเทศไทยไปสู่ยุค 4.0 ซึ่งธนาคารออมสินได้เล็งเห็นถึงความสําคัญนี้ จึงได้มุ่งมั่นในการร่วมเป็นส่วนหนึ่งในการผลักดันให้ประสบผลสําเร็จตามเป้าหมายของรัฐบาล ซึ่งธนาคารออมสินได้ดําเนินโครงการ GSB SMEs Start up เพื่อให้สอดคล้องกับยุทธศาสตร์ของรัฐบาลด้วยการส่งเสริมและสนับสนุนผู้ประกอบการกลุ่มนี้ในทุกมิติ ทั้งด้านการเป็นแหล่งทุน การจัดหาตลาด พัฒนาผลิตภัณฑ์ ตลอดจนส่งเสริมเพิ่มพูนความรู้และทักษะต่างๆ โดยเฉพาะการให้ความรู้เพื่อการสร้างนวัตกรรมใหม่ๆ ซึ่งเป็นสิ่งจําเป็นต่อการดําเนินธุรกิจ เพื่อเป็นการเพิ่มศักยภาพและโอกาสในการแข่งขันธุรกิจ
สําหรับการจัดอบรมในครั้งนี้ เป็นครั้งที่ 2 หลังจากครั้งแรกประสบความสําเร็จเป็นอย่างดี โดยครั้งนี้ธนาคารออมสินได้ร่วมกับสถาบันระหว่างประเทศเพื่อการค้าและการพัฒนา (ITD) บรรยายให้ความรู้แก่ผู้ประกอบการ SMEs Start up ประมาณ 150 คน และยังมีผู้ประกอบการ SMEs Start up ที่ประสบความสําเร็จ มาแชร์ประสบการณ์ทําธุรกิจให้ประสบความสําเร็จในยุคดิจิทัลอีกด้วย เพื่อให้มีแนวคิด และแนวทางการพัฒนาตนเอง ได้ปรับตัวให้ทันกับการดําเนินธุรกิจในยุค 4.0 ที่มีการแข่งขันสูงและต้องปรับตัวตลอดเวลา โดยนํานวัตกรรมหรือกระบวนการทางดิจิทัลมาใช้ให้เกิดประโยชน์ และมีประสิทธิภาพสูงสุด เพื่อจะได้เติบโตอย่างแข็งแกร่งต่อไป ซึ่งผู้เข้ารับการอบรมได้องค์ความรู้ในหลายๆ เรื่อง เพื่อเพิ่มความเข้าใจที่จะนําไปใช้กับการประกอบธุรกิจ ในหัวข้อที่น่าสนใจ ได้แก่ การเพิ่มขีดความสามารถของ Start up ในยุค Thailand 4.0 ความรู้ในด้านกฎหมายที่จําเป็นสําหรับผู้ประกอบการ และ Start up กับการตลาดยุคใหม่
“ธนาคารออมสิน มีส่วนเข้าไปให้การสนุนผู้ประกอบการ SMEs Start up เหล่านี้อย่างครบวงจร สร้างให้ผู้ประกอบการกล้าคิด กล้าทํา มีแนวทางพัฒนาต่อยอดไปได้อย่างยั่งยืน สามารถที่จะพัฒนาผลิตภัณฑ์ให้เป็นโปรดักส์แชมป์เปี้ยนได้ และต่อยอดไปยังตลาดโลกได้” นายชาติชาย กล่าว
ทั้งนี้ ในปัจจุบัน ธนาคารฯ มีลูกค้าที่เป็นมีผู้ประกอบการ SMEs Start up จํานวน 464 ราย คิดเป็นวงเงินสินเชื่อกว่า 1,400 ล้านบาท ซึ่งธนาคารฯ ยังคงให้การสนับสนุนผู้ประกอบการผ่านโครงการต่างๆ ของธนาคาร ไม่ว่าจะเป็น “ผู้ประกอบการพบที่ปรึกษา (Biz Clinic)” เป็นโครงการที่ได้รับเสียงตอบรับอย่างดียิ่งจากผู้ประกอบการ เนื่องจากเป็นโครงการที่จัดให้ผู้ประกอบการพบที่ปรึกษาเฉพาะด้าน สามารถเข้าถึงปัญหาของผู้ประกอบการอย่างแท้จริง ซึ่งจะช่วยผู้ประกอบการได้เป็นอย่างดี ช่วยให้ผู้ประกอบการสามารถแก้ปัญหาได้อย่าง ตรงจุด และยังมีโครงการ “GSB Space” เป็นพื้นที่ที่ให้ผู้ประกอบการสามารถมีพื้นที่ในการทํางาน หาข้อมูลต่างๆ รวมถึงมีการแชร์ไอเดีย ทําบิสซิเนสแมชชิ่งได้จากพื้นที่ตรงส่วนนี้
“ธนาคารออมสิน เข้าใจถึง SMEs Start up พร้อมที่จะสนับสนุนผู้ประกอบการให้เติบโตได้อย่างยั่งยืน เพื่อเป็นรากฐานในการพัฒนาประเทศต่อไป” ผู้อํานวยการธนาคารออมสิน กล่าวในที่สุด.
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็นประธานกิจกรรมสวดมนต์ข้ามปี ณ วัดผาสุกมณีจักร
วันพฤหัสบดีที่ 4 มกราคม 2561
ปลัดกระทรวงดิจิทัลฯ เป็นประธานกิจกรรมสวดมนต์ข้ามปี ณ วัดผาสุกมณีจักร
ปลัดกระทรวงดิจิทัลฯ
นางสาวอัจรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานกิจกรรมสวดมนต์ข้ามปี ถวายเป็นพระราชกุศล เสริมสิริมงคลทั่วไทย ส่งท้ายปีเก่าวิถีไทย ต้อนรับปีใหม่วิถีธรรม พุทธศักราช 2561 โดยมีคณะผู้บริหารกระทรวงดิจิทัลฯ หน่วยงานในสังกัด และประชาชนเข้าร่วมกิจกรรมดังกล่าว เมื่อวันที่ 31 ธันวาคม 2560 ณ บริเวณรอบพระอุโบสถ วัดผาสุกมณีจักร อําเภอปากเกร็ด จังหวัดนนทบุรี
****************************
รัฐบาลไทย-ข่าวทำเนียบรัฐบาล-สธ.-ไปรษณีย์ไทย ลงนามบันทึกความร่วมมือการจัดสวัสดิการเบิกจ่ายตรงค่ารักษาพยาบาล
วันศุกร์ที่ 28 กันยายน 2561
สธ.-ไปรษณีย์ไทย ลงนามบันทึกความร่วมมือการจัดสวัสดิการเบิกจ่ายตรงค่ารักษาพยาบาล
กระทรวงสาธารณสุข และบริษัทไปรษณีย์ไทย จํากัด ลงนามบันทึกความร่วมมือการจัดสวัสดิการเบิกจ่ายตรงค่ารักษาพยาบาล พนักงานไปรษณีย์ไทยสามารถรักษาที่แผนกผู้ป่วยนอก โรงพยาบาลในสังกัดกระทรวงสาธารณสุข โดยไม่ต้องสํารองจ่าย
กระทรวงสาธารณสุข และบริษัทไปรษณีย์ไทย จํากัด ลงนามบันทึกความร่วมมือการจัดสวัสดิการเบิกจ่ายตรงค่ารักษาพยาบาล พนักงานไปรษณีย์ไทยสามารถรักษาที่แผนกผู้ป่วยนอก โรงพยาบาลในสังกัดกระทรวงสาธารณสุข โดยไม่ต้องสํารองจ่าย
วันนี้ (28 กันยายน 2561) นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ว่า ได้ลงนามบันทึกความร่วมมือการจัดสวัสดิการเบิกจ่ายตรงค่ารักษาพยาบาลให้แก่ผู้ปฏิบัติงานบริษัทไปรษณีย์ไทย จํากัด ระหว่างกระทรวงสาธารณสุข และบริษัทไปรษณีย์ไทย จํากัด กับนางสมร เทิดธรรมพิบูล กรรมการผู้จัดการใหญ่ บริษัทไปรษณีย์ไทย จํากัด เพื่อจัดสวัสดิการเบิกจ่ายตรงค่ารักษาพยาบาลให้แก่ผู้มีสิทธิรักษาพยาบาลของบริษัท ไปรษณีย์ไทย จํากัด ให้สามารถเข้าถึงระบบบริการสาธารณสุขได้อย่างสะดวกรวดเร็วและมีคุณภาพ โดยพนักงานบริษัทไปรษณีย์ไทย สามารถรับการรักษาพยาบาลที่แผนกผู้ป่วยนอก โรงพยาบาลทุกแห่งในสังกัดกระทรวงสาธารณสุขทั่วประเทศ โดยไม่ต้องสํารองจ่ายค่ารักษา ตามระเบียบ หลักเกณฑ์ ที่เกี่ยวกับการให้บริการรักษาพยาบาลเป็นเงินเชื่อ และระเบียบของทางราชการที่เกี่ยวข้อง รวมทั้ง จะร่วมมือกันพัฒนาความรู้ ความเข้าใจ ทักษะในการดูแลสุขภาพ และการรักษาพยาบาลของบุคลากรทั้งสองฝ่าย ซึ่งขณะนี้อยู่ระหว่างการเตรียมความพร้อมระบบ และจะเริ่มดําเนินการในปีงบประมาณ 2562
*********************************** 28 กันยายน 2561
รัฐบาลไทย-ข่าวทำเนียบรัฐบาล-ผู้ตรวจฯภานุวัฒน์ ร่วมประชุมรับมอบนโยบายการดำเนินงานของสำนักงานส่งเสริมเศรษฐกิจสร้างสรรค์
วันอังคารที่ 24 กันยายน 2562
ผู้ตรวจฯภานุวัฒน์ ร่วมประชุมรับมอบนโยบายการดําเนินงานของสํานักงานส่งเสริมเศรษฐกิจสร้างสรรค์
นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม ร่วมประชุมรับมอบนโยบายการดําเนินงานของสํานักงานส่งเสริมเศรษฐกิจสร้างสรรค์ (องค์การมหาชน) ณ สํานักงานส่งเสริมอุตสาหกรรมสร้างสรรค์ (องค์การมหาชน)
23 กันยายน 2562 เวลา 09.30 น. นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม ร่วมประชุมรับมอบนโยบายการดําเนินงานของสํานักงานส่งเสริมเศรษฐกิจสร้างสรรค์ (องค์การมหาชน) หัวข้อ "การขับเคลื่อนเศรษฐกิจสร้างสรรค์ร่วมกับเครือข่ายสภาบันอุดมศึกษา" โดยมีนายสมคิด จาตุศรีพิทักษ์ รองนายกรัฐมนตรี เป็นประธานการประชุม และได้รับเกียรติจาก นายสุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม นายกอบศักดิ์ ภูตระกูล รองเลขาธิการนายกรัฐมนตรีฝ่ายการเมือง นางอรรชกา สีบุญเรือง นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม เข้าร่วมด้วยในการประชุมดังกล่าว ณ สํานักงานส่งเสริมอุตสาหกรรมสร้างสรรค์ (องค์การมหาชน) อาคารไปรษณีย์กลาง ถนนเจริญกรุง เขตบางรัก กรุงเทพฯ
รัฐบาลไทย-ข่าวทำเนียบรัฐบาล-นายกรัฐมนตรีเผยการเลือกตั้งจะมีหลังพระราชพิธีพระบรมราชาภิเษก ระบุขอให้บ้านเมืองสงบสุข
วันอังคารที่ 19 มิถุนายน 2561
นายกรัฐมนตรีเผยการเลือกตั้งจะมีหลังพระราชพิธีพระบรมราชาภิเษก ระบุขอให้บ้านเมืองสงบสุข
นายกรัฐมนตรีเผยการเลือกตั้งจะมีหลังพระราชพิธีพระบรมราชาภิเษก ระบุขอให้บ้านเมืองสงบสุข
วันนี้ (19 มิถุนายน 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีว่า “ขอให้บ้านเมืองสงบสุข สิ่งสําคัญที่สุดทุกคนต้องอย่าลืม และอย่าเอามาเกี่ยวข้องกับเรื่องการเมือง สิ่งสําคัญที่สุดคณะรักษาความสงบแห่งชาติ (คสช.) พิจารณาอยู่ในวันนี้คือการเตรียมการไปสู่พระราชพิธีบรมราชาภิเษก คนไทยทุกคนอย่าลืม เพราะถือเป็นเรื่องสําคัญ และอย่าหาว่าผมเอาเรื่องนี้มาอ้างเป็นคนละเรื่องกัน วันนี้ผมต้องการให้ประเทศชาติสงบ มีเสถียรภาพซึ่งจะมีผลต่อการลงทุนในระยะเวลานี้ด้วย ส่วนการเลือกตั้งเราก็เดินของเราไปให้เป็นไปตามครรลองประชาธิปไตย ซึ่งผมก็ไม่ได้เห็นว่าขัดแย้งอะไรกัน”
ส่วนจะมีการเลือกตั้งก่อนพระราชพิธีพระบรมราชาภิเษก หรือการเลือกตั้งจะเกิดหลังพระราชพิธีพระบรมราชาภิเษก นั้น นายกรัฐมนตรีกล่าวว่า การเลือกตั้งจะเกิดหลังพระราชพิธีพระบรมราชาภิเษก
----------------------------------------------------
รัฐบาลไทย-ข่าวทำเนียบรัฐบาล-ยธ. กำหนดทิศทางขับเคลื่อนสำนักงานยุติธรรมจังหวัดทั่วประเทศ ประจำปี ๒๕๖๐
วันอังคารที่ 10 มกราคม 2560
ยธ. กําหนดทิศทางขับเคลื่อนสํานักงานยุติธรรมจังหวัดทั่วประเทศ ประจําปี ๒๕๖๐
นายธวัชชัย ไทยเขียว รองปลัดกระทรวงยุติธรรม เป็นประธานในพิธีเปิดโครงการประชุมเชิงปฏิบัติการเพื่อกําหนดแนวทางการดําเนินงานของสํานักงานยุติธรรมจังหวัด
ประจําปีงบประมาณ พ.ศ. ๒๕๖๐ พร้อมทั้งบรรยายพิเศษในหัวข้อ “นโยบายการขับเคลื่อนสํานักงานยุติธรรมจังหวัด”
ในวันอังคารที่ ๑๐ มกราคม ๒๕๖๐ เวลา ๐๙.๐๐ น.
นายธวัชชัย ไทยเขียว รองปลัดกระทรวงยุติธรรม
เป็นประธานในพิธีเปิดโครงการประชุมเชิงปฏิบัติการเพื่อกําหนดแนวทางการดําเนินงานของสํานักงานยุติธรรมจังหวัด
ประจําปีงบประมาณ พ.ศ. ๒๕๖๐ พร้อมทั้งบรรยายพิเศษในหัวข้อ “นโยบายการขับเคลื่อนสํานักงานยุติธรรมจังหวัด”
เพื่อชี้แจงนโยบายและทิศทางการดําเนินงานของกระทรวงยุติธรรมที่เกี่ยวข้องกับยุติธรรมจังหวัด
ซึ่งสอดคล้องกับกรอบยุทธศาสตร์ชาติระยะ ๒๐ ปี (พ.ศ. ๒๕๖๐ – ๒๕๗๙)
และสร้างความรู้ความเข้าใจเกี่ยวกับแผนปฏิบัติราชการ ๕ ปี สํานักงานยุติธรรมจังหวัด พ.ศ. ๒๕๖๐ – ๒๕๖๔
เพื่อให้การดําเนินงานของสํานักงานยุติธรรมจังหวัดเป็นไปในทิศทางเดียวกัน
สามารถอํานวยความยุติธรรมสู่ประชาชนได้อย่างมีประสิทธิภาพมากขึ้น
โดยมีผู้แทนสํานักงานยุติธรรมจังหวัดทั่วประเทศ และผู้แทนจากหน่วยงานที่เกี่ยวข้อง เข้าร่วมฯ
ณ ศูนย์ประชุมอิมแพ็ค เมืองทองธานี จังหวัดนนทบุรี
ทั้งนี้ โครงการฯ จัดขึ้นระหว่างวันที่ ๑๐ – ๑๒ มกราคม ๒๕๖๐
ณ โรงแรมฟาวน์เท่น ทรี รีสอร์ท จังหวัดนครราชสีมา
รัฐบาลไทย-ข่าวทำเนียบรัฐบาล-นายกรัฐมนตรีนั่งรถรางเยี่ยมชมชุมชนเก่าแก่ปากแพรก และลงเรือสำรวจ รับฟังปัญหาเรื่องแพรุกล้ำลำน้ำสองฝั่งแม่น้ำจังหวัดกาญจนบุรี
วันพุธที่ 7 พฤศจิกายน 2561
นายกรัฐมนตรีนั่งรถรางเยี่ยมชมชุมชนเก่าแก่ปากแพรก และลงเรือสํารวจ รับฟังปัญหาเรื่องแพรุกล้ําลําน้ําสองฝั่งแม่น้ําจังหวัดกาญจนบุรี
นายกฯ นั่งรถรางเยี่ยมชมชุมชนเก่าแก่ปากแพรก ลงเรือสํารวจรับฟังปัญหาแพรุกล้ําลําน้ําสองฝั่งแม่น้ํากาญจนบุรี ขอให้ผู้ประกอบการเรือ-แพเมืองกาญจน์ปฏิบัติตามกฎหมาย ร่วมแก้ไขปัญหามลพิษทางน้ํา-เสียง ยืนยันการจัดระเบียบของรัฐเพื่อภาพลักษณ์ที่ดี-ภาพรวมการท่องเที่ยว
วันนี้ (7 พฤศจิกายน 2561) เวลา 12.00 น. ภายหลังการพบปะประชาชนจังหวัดกาญจนบุรี พลเอก ประยุทธ์ จันทร์โอชา นายกรัฐมนตรี นั่งรถรางเยี่ยมชมชุมชนถนนปากแพรก อําเมืองกาญจนบุรี จังหวัดกาญจนบุรี ซึ่งเป็นชุมชนเก่าที่มีลักษณะการตั้งถิ่นฐานตามริมฝั่งแม่น้ํา เป็นเส้นทางคมนาคมทางน้ําที่สําคัญในอดีต โดยขบวนรถได้วิ่งผ่านบ้านแต้มทอง (อาคารตึกหลังแรกของจังหวัดกาญจนบุรี) และบ้านพันโท บุญผ่อง สิริเวชชะพันธ์ (อดีตนักธุรกิจและนายกเทศมนตรีเมืองกาญจนบุรี วีรบุรุษที่ได้รับการยกย่องจากชาติสัมพันธมิตรในช่วงสงครามโลกครั้งที่ 2) พร้อมทั้งเยี่ยมชมพิพิธภัณฑ์หอประวัติสมเด็จพระญาณสังวร สมเด็จพระสังฆราช สกลมหาสังฆปริณายก
จากนั้น นายกรัฐมนตรีได้กล่าวพบปะผู้นําชาวเรือชาวแพจังหวัดกาญจนบุรี ว่า ขอให้ร่วมมือกันแก้ไขปัญหาไม่ว่าจะเป็นมลพิษทางน้ํา ทางเสียง ต้องช่วยกันเปลี่ยนแปลงเพื่ออนาคต และเพื่อลูกหลาน พร้อมกับขอความร่วมมือผู้ประกอบการ ปฏิบัติตามกฎระเบียบ ข้อบังคับ ตามกฎหมาย โดยนายกรัฐมนตรีกล่าวยืนยันว่า การจัดระเบียบของรัฐบาลไม่ต้องการทําลายธุรกิจ ไม่ได้รังแกใครให้เกิดความวุ่นวาย ทั้งนี้ ก็เพื่อภาพลักษณ์ที่ดีซึ่งจะส่งผลต่อภาพรวมการท่องเที่ยวต่อไป และการแก้ไขปัญหาจะแก้ได้หรือไม่นั้น ขึ้นอยู่กับความร่วมมือของทุกคน
เสร็จแล้ว นายกรัฐมนตรีพร้อมคณะได้ลงเรือ เพื่อสํารวจและรับฟังปัญหาเรื่องแพรุกล้ําลําน้ําสองฝั่งแม่น้ําของจังหวัดกาญจนบุรี รวมทั้งปัญหาอื่น ๆ เกี่ยวกับแพ ได้แก่ ไม่สามารถขออนุญาตจอดแพได้อย่างถูกต้อง เนื่องจากไม่มีหลักฐานแสดงความเป็นเจ้าของกรรมสิทธิ์ในพื้นที่ ความแออัดของแพจอดในลําน้ําที่มีจํานวนมาก การสร้างมลพิษทางน้ํา และสร้างมลภาวะทางเสียง เป็นต้น
---------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กพท. รายงานสถิติการขนส่งทางอากาศรายสัปดาห์ ในช่วงสถานการณ์การแพร่ระบาดของไวรัส COVID-19 (3 – 9 พฤษภาคม 2563)
วันพฤหัสบดีที่ 14 พฤษภาคม 2563
กพท. รายงานสถิติการขนส่งทางอากาศรายสัปดาห์ ในช่วงสถานการณ์การแพร่ระบาดของไวรัส COVID-19 (3 – 9 พฤษภาคม 2563)
รายงานสถิติการขนส่งทางอากาศรายสัปดาห์ ในช่วงสถานการณ์การแพร่ระบาดของไวรัส COVID-19 (3 – 9 พฤษภาคม 2563)
การขนส่งทางอากาศในช่วงสัปดาห์แรกของเดือนพฤษภาคมภาพรวมมีจํานวนผู้โดยสารเพิ่มขึ้นเมื่อเปรียบเทียบกับสัปดาห์ที่ผ่านมา โดยมีจํานวนผู้โดยสารระหว่างประเทศเพิ่มมากขึ้นคิดเป็นร้อยละ 15.6 จากสัปดาห์ที่ผ่านมา เนื่องมาจากเที่ยวบินพิเศษที่นําคนไทยกลับเข้าประเทศและเที่ยวบินขาออกที่รับชาวต่างชาติเดินทางกลับ และจํานวนผู้โดยสารภายในประเทศที่เพิ่มมากขึ้นถึงร้อยละ 93.3 จากสัปดาห์ก่อนหน้า ซึ่งป็นผลมาจากสายการบินเชิงพาณิชย์ที่ให้บริการขนส่งผู้โดยสารในเส้นทางบินแบบประจํามีกําหนดภายในประเทศที่กลับมาให้บริการเพิ่มขึ้นเป็น 4 สายการบิน ได้แก่ สายการบินนกแอร์ สายการบินไทยแอร์เอเชีย สายการบินไทยไลอ้อนแอร์ และสายการบินไทยเวียดเจ็ต ในส่วนของการขนส่งสินค้าทางอากาศ พบว่า การขนส่งสินค้าภายในประเทศเพิ่มขึ้นร้อยละ 5.0 จากสัปดาห์ที่ผ่านมา อย่างไรก็ตาม การขนส่งสินค้าระหว่างประเทศกลับมีจํานวนลดลงคิดเป็นร้อยละ 9.8 จากสัปดาห์ก่อนหน้า
รัฐบาลไทย-ข่าวทำเนียบรัฐบาล-ผู้ช่วยโฆษกฯ เผยนายกฯ สั่งการหน่วยงานที่เกี่ยวข้องดูแลประชาชนที่ได้รับผลกระทบจากภาวะฝนตกโดยเฉพาะภาคเหนือ-ใต้
วันอังคารที่ 8 พฤศจิกายน 2559
ผู้ช่วยโฆษกฯ เผยนายกฯ สั่งการหน่วยงานที่เกี่ยวข้องดูแลประชาชนที่ได้รับผลกระทบจากภาวะฝนตกโดยเฉพาะภาคเหนือ-ใต้
ผู้ช่วยโฆษกฯ เผยนายกฯ สั่งการหน่วยงานที่เกี่ยวข้องดูแลประชาชนที่ได้รับผลกระทบจากภาวะฝนตกโดยเฉพาะภาคเหนือ-ใต้ พร้อมมอบฝ่ายความมั่นคงดูแลเข้มงวดรถที่บรรทุกสิ่งของที่มีน้ําหนักเกินกว่าที่กฎหมายกําหนดป้องกันสภาพถนนชํารุดทรุดโทรม
วันนี้ ( 8 พ.ย. 59) เวลา 14.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิง ทักษดา สังขจันทร์ผู้ช่วยโฆษกประจําสํานักนายกรัฐมนตรี ได้กล่าวว่า นายกรัฐมนตรีฝากความห่วงใยถึงประชาชนที่อยู่ในพื้นที่ภาคเหนือและภาคใต้ที่ยังเผชิญกับภาวะฝนตกในหลายพื้นที่ โดยได้สั่งการหน่วยงานราชการและหน่วยงานที่เกี่ยวข้องเตรียมการเฝ้าระวังป้องกันภาวะน้ําท่วมที่อาจจะเกิดขึ้น รวมถึงเตรียมมาตรการช่วยเหลือผู้ประสบภัย การดูแลถนนและเส้นทางคมนาคมที่ประสบปัญหาน้ําท่วมโดยเร่งระบายน้ําที่ท่วมขังออกโดยเร็ว ตลอดจนดูแลสุขภาพประชาชนในเรื่องของโรคที่มากับน้ําท่วม อีกทั้ง ให้หน่วยงานที่เกี่ยวข้องดูแลในเรื่องการนําน้ําไปเก็บกับไว้ใช้ประโยชน์ในช่วงฤดูแล้ง
สําหรับในส่วนของภาคเหนือขณะนี้มีสภาวะความกดอากาศสูงส่งผลให้อากาศหนาวเริ่มเข้ามาทางภาคเหนือของประเทศไทย นายกรัฐมนตรี จึงมอบหมายให้กระทรวงมหาดไทยเตรียมพร้อมในการช่วยเหลือประชาชน โดยเฉพาะการวางแผนในการมอบเครื่องอุปโภคบริโภคไม่ว่าจะเป็นเสื้อผ้า เครื่องกันหนาว และผ้าห่มให้กับประชาชนในพื้นที่ให้เป็นไปอย่างทั่วถึงทุกกลุ่ม รวมถึงประชาชนที่อยู่ในพื้นที่ห่างไกล พร้อมทั้งมอบหมายให้หน่วยทหารช่วยดูแลประชาชนอีกทางหนึ่งหากมีเหตุเกิดขึ้นในช่วงฤดูหนาว เนื่องจากหน่วยทหารมีกําลังพลกระจายอยู่ทั่วทุกภูมิภาคของประเทศ เพื่อให้การดูแลช่วยเหลือเป็นไปอย่างรวดเร็วทันท่วงที
พร้อมกันนี้ ผู้ช่วยโฆษกประจําสํานักนายกรัฐมนตรี ได้กล่าวเพิ่มเติมว่า จากการที่นายกรัฐมนตรี ได้เดินทางไปตรวจเยี่ยมติดตามความคืบหน้าการดําเนินโครงการด้านพัฒนาระบบคมนาคมขนส่งของประเทศ ที่กระทรวงคมนาคมนั้น จากนี้ นายกรัฐมนตรี จะเดินทางไปตรวจติดตามความคืบหน้าการดําเนินงานต่าง ๆ ของทุกกระทรวง ตามนโยบายรัฐบาลและข้อสั่งการของนายกรัฐมนตรี รวมถึงติดตามยุทธศาสตร์ แผนแม่บทและแผนปฏิบัติการที่นายกรัฐมนตรีได้มอบนโยบายไว้ เพื่อให้การดําเนินการต่าง ๆ ของทุกกระทรวงสอดคล้องกับระบบงบประมาณแบบใหม่ เน้นย้ําการเดินทางไปตรวจเยี่ยมทุกกระทรวงให้เป็นไปอย่างเรียบง่ายโดยไม่จําเป็นต้องจัดเจ้าหน้าที่ไว้คอยต้อนรับ เพื่อให้การติดตามงานเกิดผลเป็นรูปธรรมอย่างแท้จริง
นอกจากนี้ นายกรัฐมนตรี ได้สั่งการฝ่ายความมั่นคงและหน่วยงานที่เกี่ยวข้อง ทั้งกระทรวงคมนาคม จังหวัด ตํารวจ ทหาร ช่วยกันดูแลและเข้มงวดกวดขันกับรถที่บรรทุกสิ่งของที่มีน้ําหนักเกินกว่าที่กําหนด เพื่อป้องกันไม่ให้สภาพถนนเกิดชํารุดทรุดโทรม ไม่เช่นนั้นรัฐบาลจะต้องนําเงินที่ได้จากภาษีประชาชนมาใช้จ่ายในการดูแลซ่อมแซมถนนต่าง ๆ ซึ่งถือเป็นเรื่องที่ไม่ถูกต้อง
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.พม. จับมือ รมช.มท. ลงพื้นที่พิษณุโลกเร่งช่วยเหลือผู้ประสบภัยน้ำท่วม
วันจันทร์ที่ 2 กันยายน 2562
รมว.พม. จับมือ รมช.มท. ลงพื้นที่พิษณุโลกเร่งช่วยเหลือผู้ประสบภัยน้ําท่วม
รมว.พม. จับมือ รมช.มท. ลงพื้นที่พิษณุโลกเร่งช่วยเหลือผู้ประสบภัยน้ําท่วม
วันนี้ (2 ก.ย. 62) เวลา 09.30 น. ที่วัดบึงพร้าว หมู่ที่ 2 ตําบลชัยนาม อําเภอวังทอง จังหวัดพิษณุโลก นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยนายนิพนธ์ บุญญามณี รัฐมนตรีช่วยว่าการกระทรวงมหาดไทย (รมช.มท.) และนายพิพัฒน์ เอกภาพันธ์ ผู้ว่าราชการจังหวัดพิษณุโลก เดินทางมาให้ความช่วยเหลือผู้ประสบภัยน้ําท่วมในพื้นที่อําเภอวังทอง จังหวัดพิษณุโลก โดยได้นําถุงยังชีพจํานวน 600 ชุด มามอบให้ประชาชน พร้อมตั้งโรงครัวพระราชทานปรุงอาหารแจกจ่ายให้กับประชาชนผู้ประสบภัยน้ําท่วม
นายจุติ กล่าวกับประชาชนที่มารับถุงยังชีพในวันนี้ ว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยประชาชนที่ประสบภัยน้ําท่วมในทุกพื้นที่ จึงได้มอบหมายให้มาตรวจเยี่ยมให้กําลังใจพี่น้องประชาชนที่ประสบภัยน้ําท่วมในครั้งนี้ โดยกระทรวงการพัฒนาสังคมและความมั่นคงของมนุษย์ (พม.) ได้มอบหมายหน่วยงานในสังกัดลงพื้นที่เข้าช่วยเหลือบรรเทาทุกข์ให้กับประชาชนที่ประสบภัยน้ําท่วมให้อยู่อย่างปลอดภัย โดยเฉพาะผู้สูงอายุ คนพิการ ผู้ป่วย และเร่งช่วยเหลือเยียวยาตามภารกิจของกระทรวง พม.ให้เร็วที่สุด ทั้งนี้ หากประชาชนต้องการความช่วยเหลือหรือมีข้อสงสัยให้แจ้งมายังสายด่วน ศูนย์ช่วยเหลือสังคมกระทรวง พม.โทร 1300 ได้ตลอด 24 ชั่วโมง
นายนิพนธ์ กล่าวต่อไปว่า ในส่วนของกระทรวงมหาดไทยหลังจากน้ําลด จะมีการสํารวจความเสียหาย และได้ตั้งงบประมาณเยียวยาผู้ประสบภัยที่ได้รับความเดือดร้อนและเสียชีวิตไว้จังหวัดละ 200 ล้านบาท จากนี้ รัฐมนตรีช่วยว่าการกระทรวงมหาดไทยจะเดินทางลงพื้นที่ตรวจเยี่ยมสถานการณ์น้ําท่วมที่จังหวัดที่พิจิตรต่อไป ทั้งนี้ ความเสียหายในพื้นที่จังหวัดพิษณุโลกมีจํานวน 4 อําเภอ คือ อําเภอวังทอง อําเภอนครไทย อําเภอบางกระทุ่ม และ อําเภอเนินมะปราง มีผู้เสียชีวิต 1 ราย พื้นที่การเกษตรที่คาดว่าจะเสียหาย อําเภอเนินมะปราง 117,209 ไร่ อําเภอวังทองได้รับความเสียหาย 36,098 ไร่ คาดการยอดความเสียหายจะเพิ่มขึ้นเป็นแสนไร่ โรงเรียนปิดการเรียนการสอน โรงพยาบาลได้รับผลกระทบ ประชาชนเข้าถึงการบริการด้วยความยากลําบาก
“นอกจากนี้ ในวันเดียวกัน (2 ก.ย. 62) นายสากล ม่วงศิริ ผู้ช่วยรัฐมนตรีประจํากระทรวง พม. พร้อมด้วยนางพัชรี อาระยะกุล ผู้ตรวจราชการกระทรวง พม. นายศักดิ์สิทธิ์ สกุลลิขเรศสีมา รองผู้ว่าราชการจังหวัด มุกดาหาร และนางมนัสนันท์ ศุภพิทักษ์สกุล พมจ.มุกดาหาร ได้ลงพื้นที่ตรวจเยี่ยมผู้ประสบอุทกภัยจากพายุโซนร้อน “โพดุล”(Podul) ที่จังหวัดมุกดาหาร โดยได้ร่วมประชุมทีม One Home พม. พื้นที่จังหวัดมุกดาหาร เพื่อเตรียมการลงพื้นที่ รวมทั้งมอบแนวทางการช่วยเหลือผู้ประสบภัยแก่เจ้าหน้าที่ผู้ปฏิบัติงาน และได้ลงพื้นที่ ตําบลเหล่าหมี อําเภอดอนตาล จังหวัดมุกดาหาร เพื่อเยี่ยมและให้กําลังใจพร้อมมอบเครื่องอุปโภค บริโภคแก่ประชาชนผู้ประสบอุทกภัยดังกล่าว” นายจุติ กล่าวในตอนท้าย
รัฐบาลไทย-ข่าวทำเนียบรัฐบาล-รอง นรม.พล.อ.อ.ประจินฯ เตรียมลงพื้นที่ติดตามงานตามนโยบายของรัฐบาล
วันศุกร์ที่ 15 กันยายน 2560
รอง นรม.พล.อ.อ.ประจินฯ เตรียมลงพื้นที่ติดตามงานตามนโยบายของรัฐบาล
รอง นรม.พล.อ.อ.ประจินฯ เตรียมลงพื้นที่ติดตามงานตามนโยบายของรัฐบาลซึ่งอยู่ในความรับผิดชอบและกํากับดูแล โดยกําหนดลงพื้นที่เพื่อติดตามงานตามนโยบายของรัฐบาลในวันที่ 18 กันยายน 2560 ใน 2 จังหวัด ได้แก่ จังหวัดอ่างทองและจังหวัดสระบุรี
วันนี้ (15 กันยายน 2560) เวลา 11.30 น.ที่ทําเนียบรัฐบาล พลอากาศเอก มณฑล สัชฌุกร โฆษกประจํารองนายกรัฐมนตรี (พลอากาศเอก ประจิน จั่นตอง) เปิดเผยว่า ตามที่นายกรัฐมนตรี กําหนดให้จัดการประชุมคณะรัฐมนตรีอย่างเป็นทางการนอกสถานที่ ครั้งที่ 2 ระหว่างวันที่ 18-19 กันยายน 2560 ในพื้นที่ภาคกลาง โดยได้มอบหมายให้รองนายกรัฐมนตรีและรัฐมนตรีกระจายกันลงพื้นที่บริเวณจังหวัดหรืออําเภอโดยรอบ เพื่อติดตามการดําเนินงานตามนโยบายของรัฐบาล และสร้างการรับรู้ความเข้ากับประชาชน ตลอดจนประมวลประเด็นปัญหาอุปสรรคและข้อเสนอแนะจากประชาชน เพื่อนําเสนอในที่ประชุม ครม.อย่างเป็นทางการนอกสถานที่นั้น
ในส่วนของ พลอากาศเอก ประจิน จั่นตอง รองนายกรัฐมนตรี นั้น ได้กําหนดลงพื้นที่เพื่อติดตามงานตามนโยบายของรัฐบาลในวันที่ 18 กันยายน 2560 ใน 2 จังหวัด ได้แก่ จังหวัดอ่างทองและจังหวัดสระบุรี ซึ่งเป็นโครงการที่อยู่ในความรับผิดชอบและกํากับดูแล โดยในพื้นที่ของจังหวัดอ่างทองได้กําหนดเดินทางไปตรวจเยี่ยมและรับฟังสรุปผล การดําเนินงานโครงการพัฒนาพื้นที่แก้มลิงหนองเจ็ดเส้น ตําบลสายทอง อําเภอป่าโมก จังหวัดอ่างทอง พร้อมทั้งเยี่ยมชมกิจกรรมต่าง ๆ ในโครงการ
จากนั้น รองนายกรัฐมนตรีเดินทางต่อไปยังศูนย์การเรียนรู้การเพิ่มประสิทธิภาพการผลิตสินค้าเกษตร (ศพก.) ที่ตําบลไผ่ดําพัฒนา อําเภอวิเศษชัยชาญ จังหวัดอ่างทอง เพื่อรับฟังรายงานสรุปผลการดําเนินงานและเยี่ยมชมกิจการของ ศพก. หลังจากนั้นจะได้เดินทางต่อไปยังวิสาหกิจชุมชนเกษตรปลอดภัย ตําบลมงคลธรรมนิมิต อําเภอสามโก้ จังหวัดอ่างทอง เพื่อรับฟังรายงานสรุปผลการดําเนินงานและเยี่ยมชมกิจกรรมของวิสาหกิจชุมชนเกษตรปลอดภัย
ในส่วนของจังหวัดสระบุรี ได้กําหนดเดินทางไปยังศูนย์ข้าวชุมชน อบต.โคกสะอาด อาเภอหนองแซง เพื่อรับฟังรายงานสรุปผลการขับเคลื่อนเทคโนโลยี “ปุ๋ยสั่งตัด” สู่เกษตรกรในพื้นที่จังหวัดสระบุรี ซึ่งเป็นนโยบายของรัฐบาลในการนําผลงานวิจัยมาพัฒนาทางด้านการเกษตร พร้อมทั้งพบปะสมาชิกเกษตรกรและเยี่ยมชมกิจกรรมลานตากข้าวและศูนย์ผลิตเมล็ดพันธุ์ข้าวตามลําดับ
ทั้งนี้ ผลจากการลงพื้นที่ดังกล่าวของรองนายกรัฐมนตรีจะได้นําเสนอในที่ประชุม ครม.อย่างเป็นทางการนอกสถานที่ที่จังหวัดพระนครศรีอยุธยา ในวันที่ 19 กันยายน 2560 ต่อไป
..................................................................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-​สธ.เตือนหน้าร้อนช่วงสงกรานต์ ระวัง 10 เมนูเสี่ยงอุจจาระร่วง ปีนี้ป่วยแล้วกว่า 2 แสนคน
วันศุกร์ที่ 14 เมษายน 2560
​สธ.เตือนหน้าร้อนช่วงสงกรานต์ ระวัง 10 เมนูเสี่ยงอุจจาระร่วง ปีนี้ป่วยแล้วกว่า 2 แสนคน
กระทรวงสาธารณสุข เตือนช่วงสงกรานต์อากาศร้อน อาหารบูดเสียได้ง่าย เตือนระวัง 10 เมนูยอดนิยมที่ปรุงจากเนื้อสัตว์แบบสุกๆดิบๆ หรือมีส่วนผสมของกะทิ  เสี่ยงเป็นโรคอุจจาระร่วง โดยปี2560 นี้ พบป่วยแล้วกว่า 2 แสนคน แนะประชาชนยึดหลัก “กินร้อน ช้อนกลาง ล้างมือ”
กระทรวงสาธารณสุข เตือนช่วงสงกรานต์อากาศร้อน อาหารบูดเสียได้ง่าย เตือนระวัง 10 เมนูยอดนิยมที่ปรุงจากเนื้อสัตว์แบบสุกๆดิบๆ หรือมีส่วนผสมของกะทิ เสี่ยงเป็นโรคอุจจาระร่วง โดยปี2560 นี้ พบป่วยแล้วกว่า 2 แสนคน แนะประชาชนยึดหลัก “กินร้อน ช้อนกลาง ล้างมือ”
นายแพทย์เกียรติภูมิ วงศ์รจิต รองปลัดกระทรวงสาธารารณสุขโฆษกกระทรวงสาธารณสุข ให้สัมภาษณ์ว่า ว่าในช่วงเทศกาลสงกรานต์ส่วนใหญ่ ประชาชนจะเดินทางกลับบ้านต่างจังหวัด และเลี้ยงฉลองในกลุ่มญาติพี่น้องและ เพื่อนๆ ตามร้านอาหารแนะนํา สําหรับอาหารที่มีความเสี่ยงต่อการเกิดโรคระบบทางเดินอาหาร ควรเพิ่มความระมัดระวังเป็นพิเศษ 10 เมนู ได้แก่ 1.ลาบ/ก้อยดิบ2.ยํากุ้งเต้น 3.ยําหอยแครง 4.ข้าวผัดโรยเนื้อปู 5.อาหารหรือขนมที่มีส่วนประกอบของกะทิสด 6.ขนมจีน 7.ข้าวมันไก่ 8.ส้มตํา 9.สลัดผัก และ 10.น้ําแข็ง ที่ผลิตไม่ได้มาตรฐาน ควรรับประทานอาหารเฉพาะที่ปรุงสุกใหม่ อาหารทะเล ก็ขอให้ปรุงสุก หลีกเลี่ยงการปรุงโดยวิธีลวกหรือพล่าสุกๆ ดิบๆ ส่วนอาหารประเภทเนื้อสัตว์ หมู ไก่ และไข่ควรปรุงให้สุกก่อนรับประทานทุกครั้ง ไม่รับประทานแบบสุกๆ ดิบๆ นอกจากนี้อาหารถุง อาหารกล่อง ควรแยกกับข้าวออกจากข้าว และควรรับประทานภายใน 2- 4 ชั่วโมงหลังจากปรุงเสร็จ เพื่อป้องกันโรคอาหารเป็นพิษและโรคอุจจาระร่วงสําหรับอาหารเหลือต้องเก็บในตู้เย็นและทําให้สุกก่อนมารับประทานใหม่หากมีกลิ่นผิดปกติไม่ควรรับประทานเด็ดขาด
จากข้อมูลรายงานการเฝ้าระวังโรคของสํานักระบาดวิทยากรมควบคุมโรค ตั้งแต่ วันที่ 1 มกราคม – 1 เมษายน 2560 ทั่วประเทศพบผู้ป่วยอาหารเป็นพิษ 277754 ราย เสียชีวิต 1 รายการป้องกันโรคดังกล่าว ขอแนะนําให้ปฏิบัติ ดังนี้ ในกลุ่มผู้ประกอบการอาหาร ขอให้ปรุงอาหารให้สุกด้วยความร้อนทั่วถึงและสะอาดล้างผัก/ผลไม้ด้วยน้ําสะอาดหลายๆ ครั้ง หลีกเลี่ยงการใช้มีด เขียง หั่นอาหารดิบและอาหารสุกร่วมกัน เพื่อไม่ให้เกิดการปนเปื้อนเชื้อโรค ส่วนผู้บริโภคขอให้ยึดหลัก "กินร้อน ช้อนกลาง ล้างมือ" ได้แก่ 1.กินร้อน คือ รับประทานอาหารที่ปรุงสุกใหม่ๆ ในกรณีข้าวกล่อง อาหารถุง ต้องนํามาอุ่นให้ร้อนก่อนรับประทาน 2.ใช้ช้อนกลาง คือ เมื่อรับประทานอาหารในหมู่มากร่วมกัน ควรใช้ช้อนกลางในการตักอาหารและ 3.ล้างมือ คือ ต้องล้างมือให้สะอาดทุกครั้งก่อนรับประทานอาหาร ก่อนปรุงอาหาร หลังขับถ่าย และหลังสัมผัสสิ่งสกปรก
"โรคอาหารเป็นพิษและโรคอุจจาระร่วง มีอาการ คล้ายกัน คือ อาเจียน ปวดท้อง ถ่ายเหลวบ่อยครั้ง อาจมีไข้ ส่วนการดูแลเบื้องต้น ให้ดื่มน้ําละลายผงน้ําตาลเกลือแร่ (โอ อาร์ เอส) เพื่อป้องกันการขาดน้ําหากอาการไม่ดีขึ้น ขอให้ไปพบแพทย์หรือเจ้าหน้าที่สาธารณสุขใกล้บ้าน หากมีข้อสงสัยสามารถสอบถามข้อมูลเพิ่มเติมได้ที่สายด่วนกรมควบคุมโรค โทร 1422 ตลอด 24 ชั่วโมง